open-index/open-wikipedia-markdown huggingface dataset:
Պիեռ Մերտենս

**Պիեռ Մերտենս** (, ) բելգիացի գրող և լրագրող, գրել է ֆրանսերեն։

## Կենսագրություն
Ծնվել է 1939 թվականին Բրյուսելում։  Հայրը եղել է լրագրող և երաժշտասեր, իսկ մայրը՝ կենսաբան և դաշնակահարուհի։

Ֆրանց Կաֆկայի ազդեցությամբ 1969 թվականին Մերտենսը սկսել է հրատարակել վեպեր և պատմվածքներ։ Բացի գրական գործունեությունից նա զբաղվել է իրավաբանի գործունեությամբ, մասնակցել բազմաթիվ պայքարների հանուն մարդու իրավունքների։

1989 թվականին նա ընդունվել է Բելգիայի թագավորական ակադեմիա։ Գրողը Ֆրանսիայի կողմից ստացել է *Արվեստների և գրականության շքանշանի* կոչում։ Պիեռ Մերտենսն իր ստեղծագործությունների մեջ կենտրոնական տեղ է հատկացրել հիշողությանը։

Արձակում նա հաճախ է  պատմությունը համատեղել գեղարվեստական գրականության հետ՝ «Կուրացումներ» ( 1987 թ]], հիմնված Գոթֆրիդ Բենի կենսագրության վրա) և «Գաղտնի նամակներ» (1990, Ալբան Բերգի մասին), «Խաղաղություն թագավորական ընտանիքում» վեպերը։

1995 թվականին Բելգիայի թագավորական ընտանիքի մասին նրա աշխատությունը սկանդալ է առաջացրել և հեղինակի նկատմամբ քրեական հետապնդում հարուցել։

## Ձեռքբերումներ
1990 թվականին ընտրվել է Բելգիայի Թագավորության լեզվի և գրականության ակադեմիայի անդամ, դարձել Ֆրանսիայի Արվեստի և գրականության շքանշանի ասպետ, արժանացել է Մոնակոյի արքայազնի մրցանակի (2009) և Քվեբեկի Գրական ակադեմիայի պատվավոր անդամի կոչման։

Պիեռ Մերտենսը մահացել է 2025 թվականին հունվարի 19֊ին։

## Աշխատություններ
* L’Inde ou l’Amérique ( 1969, Վիկտոր Ռոսսելի մրցանակ)
* Le Niveau de la mer ( 1970, նովելներ)
* Les Bons offices (1974)
* Terre d’asile (1978)
* Nécrologies (1979, նովելներ)
* La Fête des anciens (1983)
* Terreurs (1983, նովելներ)
* Perdre (1984)
* Berlin (1986)
* Les eblouissements (1987, վեպ Գ. Բեննի մասին, Մեդիչի մրցանակ)
* Uwe Johnson, le scripteur de murs (1989, էսսե Յոնսոնի մասին)
* L’agent double (1989, էսսե գրողների մասին)
* Lettres clandestines (1990, վեպ Ա. Բերգի մասին)
* Les Chutes centrales (1990, նովելներ)
* Les Phoques de San Francisco (1991, նովելներ)
* Flammes (1993, պիես)
* Une paix royale (1995)
* Collision et autres nouvelles (1995)
* Une Seconde Patrie (1997, էսսե)
* Tout est feu (1999, հարցազրույց)
* Perasma (2001)
* Rilke, ou, L’ange déchiré (2001 )
* А propos de l’engagement littéraire (2002, էսսե)
* Écrire après Auschwitz?: Semprun, Levi, Cayrol, Kertész (2003, էսսե)
* Les chutes centrales (2007)
* Le don d'avoir été vivant (2009)

## Գրականություն
* Bajomée D. Pierre Mertens, l’arpenteur. Bruxelles: Editions Labor, 1989
* Pierre Mertens, la vérité de la fiction. Bruxelles: Ambedui, 1998
* Bajomée D., Denis B. Pierre Mertens. La littérature malgré tout. Bruxelles: Editions Complexe, 1999

## Ծանոթագրություններ

## Արտաքին հղումներ
* Pierre Mertens (Communauté française de Belgique) 

Կատեգորիա:20-րդ դարի բելգիացի գրողներ
Կատեգորիա:20-րդ դարի բելգիացի վիպասաններ
Կատեգորիա:20-րդ դարի գրողներ
Կատեգորիա:20-րդ դարի ֆրանսիացի գրողներ
Կատեգորիա:21-րդ դարի գրողներ
Կատեգորիա:Բելգիացի գրողներ
Կատեգորիա:Լրագրողներ այբբենական կարգով
Կատեգորիա:Միջազգային իրավունքի մասնագետներ
Կատեգորիա:Ֆրանսալեզու գրողներ
Կատեգորիա:Բելգիացի լրագրողներ
Գաբրիել Ֆեռատեր

**Գաբրիել Ֆեռատեր** (, ), վաթսունականների գրող, թարգմանիչ և լեզվաբանության ոլորտի գիտնական։  

Նա ստեղծագործում էր կատալաներեն։ Նա և իր ստեղծագործությունները հետպատերազմյան Կատալոնիայում ամենահայտնիներից էին և մեր օրերում նա շարունակում է մեծ ազդեցություն ունենալ հեղինակների վրա։ Հրատարակել է բանաստեղծությունների երեք ժողովածու՝ Da nuces pueris (1960), Menja't una cama («Կե՛ր ոտք», 1962) և Teoria dels cossos («Մարմնի տեսություն»), որը կարևոր էր կատալոնական գրականությունում։

## Աշխատանք
Իր վաղ աշխատանքներում ազդեցություն են թողել Թոմաս Հարդին, Ուիսթեն Հյու Օդենը, Շեքսպիրը, Բերտոլդ Բրեխտը, Աուսիա Մարշը։ Նրա ստեղծագործության մշտական ​​թեմաներն են էրոտիզմն ու կորցրած ժամանակի կարոտը։ In memoriam և Poema inacabat («Անավարտ բանաստեղծություն») բանաստեղծությունների շարքը Իսպանիայի քաղաքացիական պատերազմի և դրա հետևանքների ամենաբաց վկայություններից են։ Նրա ոճը իրատեսական էր, բայց շատ տարօրինակ պատկերների աղբյուրներ։ Ֆեռատերը անտիպ մտավորական էր, որը կարևոր ազդեցություն է ունեցել հաջորդ սերունդների վրա։  Նա լեզվաբանության և գրական քննադատության պրոֆեսոր էր Բարսելոնայի Ինքնավար Համալսարանում և 1969-1972 թվականներին գրել է էսսեներ և հոդվածներ լեզվաբանական տեսության վերաբերյալ Serra d'Or ամսագրում՝ De causis linguae («Լեզվի պատճառների մասին») վերնագրով, ներառյալ մետրիկական տեսության վրա հիմնված նախագիծ` Չոմսկյան քերականության հնչյունական տարրերի մասին։ Նա թարգմանել է կատալոներեն Կաֆկայի «Դատավարությունը», Լեոնարդ Բլումֆիլդի «Լեզուն», Նոամ Չոմսկիի «Դեկարտյան լեզվաբանություն»-ը։ Նա ինքնասպանել է եղել 1972 թվականի ապրիլին իր բնակարանում՝ օգտագործելով բարբիտուրատների և ալկոհոլի խառնուրդ։

## Ծանոթագրություններ

Կատեգորիա:20-րդ դարի բանաստեղծներ
Կատեգորիա:Գրաքննադատներ
Կատեգորիա:Ինքնասպան գրողներ
Կատեգորիա:Իսպանացի բանաստեղծներ
Կատեգորիա:Իսպանացի լեզվաբաններ
Կատեգորիա:Կատալոնացի գրողներ
Մայիսի 28-ի փողոց (Իջևան)

**Մայիսի 28-ի փողոց**, փողոց Հայաստանի Տավուշի մարզի Իջևան քաղաքում։ Փողոցն անվանակոչվել է 1918 թվականի Հայաստանի առաջին հանրապետության անկախության օրվա պատվին։

## Տվյալներ
Փողոցը սկսվում է Սահմանադրության փողոցից, և ձգվելով դեպի հյուսիս, ավարտվում է Սարիբեկ Օհանյան փողոցի սկզբնամասում։

## Հատող փողոցներ
* Ազատամարտիկների փողոց
* Երիտասարդական փողոց

## Ծանոթագրություններ

Կատեգորիա:Իջևանի փողոցներ
Նադեժդա Լվովա

**Նադեժդա Գրիգորևնա Լվովա** (ռուսերեն՝ *Наде́жда Григо́рьевна Льво́ва.* ), ռուս բանաստեղծուհի, ով ինքնասպան է եղել սիմվոլիստ բանաստեղծ Վալերի Բրյուսովի հետ իր ունեցած ողբերգական սիրավեպի պատճառով։

## Կենսագրություն
Ծնվել է Պոդոլսկում, փոստի ցածրաստիճան ծառայողի ընտանիքում: Սովորել է Մոսկվայի Ելիսավետյան գիմնազիայում, որտեղ Էրենբուրգի, Բուխարինի և Սոկոլնիկովի հետ մասնակցել է ընդհատակյա բոլշևիկյան կազմակերպության աշխատանքներին։

Իլյա Էրենբուրգը հիշում է («Մարդիկ, տարիներ, կյանք » գրքից).Նադյան սիրում էր պոեզիան, փորձում էր ինձ համար կարդալ Բլոկ, Բալմոնտ, Բրյուսով... Ես ծաղրում էի Նադյայի կիրքը՝ ասելով, որ պոեզիան անհեթեթություն է, «դու պետք է քեզ բուռդ հավաքես»: Չնայած պոեզիայի հանդեպ ունեցած իր սիրուն՝ նա հիանալի կատարում էր ընդհատակյա կազմակերպության բոլոր առաջադրանքները։ Անուշիկ համեստ աղջիկ էր, նաիվ աչքերով և դեպի ետ հարթ սանրած շիկավուն մազերով... Իմ մտքով հաճախ էր անցնում, որ նա ուժեղ բնավորություն ունեցող մեկն է։Նադեժդան 1908 թվականին  ոսկե մեդալով ավարտել է միջնակարգ դպրոցը, հենց այդ նույն տարում էլ ձերբակալվել է, բայց շուտով ազատ է արձակվել, քանի որ ձերբակալության ժամանակ դեռևս տասնյոթ տարին չէր լրացել։ Սովորել է Պոլտորացկայայի իգական բարձրագույն դասընթացներում։ Բանաստեղծություններ սկսել է գրել 1910 թվականից, առաջին անգամ տպագրվել է 1911 թվականի գարնանը «Русская мысль» / «Ռուսական միտք» ամսագրում։ Հենց այդ ժամանակ էլ ծանոթացել  է Վալերի Բրյուսովի հետ, ով իրենից մեծ էր 18 տարով։

Բրյուսովը որպես բանաստեղծուհու հետ իր սիրավեպի սկիզբ նշել է 1911 թվականը։ Նրա հովանավորությամբ Նադեժդա Լվովան իր բանաստեղծությունները տպագրել է մի շարք պարբերականներում, որոնց թվում էին «Женское дело», «Новая жизнь» ամսագրերը, «Жатва» և «Мезонин поэзии» ալմանախները: Իսկ 1913 թվականին լույս է ընծայվել երիտասարդ բանաստեղծուհու կենդանության օրոք հրատարակված   բանաստեղծական միակ ժողովածուն՝  «Старая сказка. Стихи 1911—1912 гг.» / «Հին հեքիաթը. Բանաստեղծություններ 1911-1912» խորագրով: Ժողովածուի համար առաջաբան էր գրել Վալերի Բրյուսովը։

1913 թվականի նոյեմբերի 24-ին, գտնվելով Բրյուսովի հետ սիրավեպի պատճառով ընկճված հոգեվիճակում, կրակել է ինքն իր վրա։ Նա թաղվել է Միուսյան գերեզմանատանը. գերեզմանը չի պահպանվել։

## Խոսքի խանգարում
Նադեժդան երկար ժամանակ չէի կարողանում արտասանել «կ» հնչյունը, սակայն հետագայում այդ թերությունը շտկել է։

## Ծանոթագրություններ

Կատեգորիա:1891 ծնունդներ
Կատեգորիա:1913 մահեր
Կատեգորիա:Անձինք այբբենական կարգով
Կատեգորիա:Բանաստեղծներ այբբենական կարգով
Կատեգորիա:Դեկտեմբերի 7 մահեր
Կատեգորիա:Ինքնասպան գրողներ
Կատեգորիա:Մոսկվա քաղաքում մահացածներ
Կատեգորիա:Օգոստոսի 20 ծնունդներ
Լեոն Դյուբել

Լեոն Դյուբել (22 մարտի 1879 - 12 հունիսի 1913) ֆրանսիացի բանաստեղծ։

## Կենսագրություն
Խեղճ, չհարմարվող այս գրողը  ինքն իրեն սպանել է ՝խեղդվելով Մառնեում այն բանից հետո, երբ այրեց իր ձեռագրերը: Դյուբելը համարվում է վերջին poète maudit-ը։ Նա կապված էր սինդիկալիստ Պիեռ Մոնատի հետ։

## Մատենագիտություն
* Maurice Favone, *Le Poète Léon Deubel*, Paris, R. Debresse, Bibliothèque de l’artistocratie, 1939, 63 էջ.

## Հղումներ


## Արտաքին հղումներ
*Le poème ''Détresse'' de Léon Deubel on Florilege.free.fr
*Épitaphe on Florilege.free.fr
*Le poème tombeau du poète on Biblisem

Կատեգորիա:Ֆրանսիացի բանաստեղծներ
Ուիլյամ Վինսենթ Բառե

**Ուիլյամ Վինսենթ Բառե** (. ), անգլա-ֆրանսիական հրապարակագիր, բանաստեղծ, թարգմանիչ, պատմագիր:

Բառեն ծնվել է Գերմանիայում՝ ֆրանսիացի բողոքական (հուգենոտ) ծնողների ընտանիքում, ովքեր լքել էին հայրենիքը իրենց կրոնական հայացքների պատճառով։ Նա սկզբում ծառայել է ռուսական նավատորմում, ապա, երբ բռնկվել է հեղափոխությունը, մեկնել է Ֆրանսիա: Զորակոչվել է հանրապետական ​​բանակ, մասնակցել 1796-1997 թվականների իտալական առաջին արշավանքին, մարտի դաշտում խիզախությամբ աչքի ընկնելով՝ ստացել կապիտանի կոչում։

Գնահատելով Բառեի բազմալեզվագետ լինելը՝ գեներալ Նապոլեոն Բոնապարտը նրան դարձրել է իր անձնական թարգմանիչը: Բայց Բառեն ապագա կայսեր՝ Նապոլեոնի մասին երգիծական ոտանավորներ է հորինել, և երբ բացահայտվել է, թե ով է այդ ծաղրալի տողերի հեղինակը, նա, խույս տալով ոստիկանության հետապնդումներից, ստիպված է եղել փախչել Ֆրանսիայից: Մոտավորապես 1803 թվականին մեկնել է Անգլիա: Հետագայում տեղափոխվել է Իռլանդիա, որտեղ, ըստ իրեն հասած տեղեկությունների, պիտի որ ազգականներ ունենար:

1829 թվականին առեղծվածային հանգամանքներում ինքնասպան է եղել Դուբլինում։

Անգլերեն գրել է պատմական տրակտատներ ու քաղաքական պամֆլետներ, ֆրանսերեն՝ ոտանավորներ: Ընդ որում՝ պատմագիտական երկու ծավալուն աշխատություններում սուր քննադատության է ենթարկել Նապոլեոնի իշխանությունը:

## Ծանոթագրություններ

## Հրատարակված երկեր
* *History of the French Consulate, Under Napoleon Buonaparte*, London: Thomas Hurst, 1804.
* *The Rise, Progress, Decline and Fall of Buonaparte's Empire in France*,  London: J. Badcock, 1805.

## Գրականություն
* Barré, William Vincent, Dictionary of National Biography. London: Smith, Elder & Co. 1885—1900.
* André Encrevé, « Barré Guillaume (William) », dans Patrick Cabanel et André Encrevé (dir.), Dictionnaire biographique des protestants français de 1787 à nos jours: A-C, t. I, Paris, Éditions de Paris, 2015 (ISBN 978-2-84621-190-1), p.&nbsp;172.

## Արտաքին հղումներ
* lire en ligne sur Internet Archive

Կատեգորիա:19-րդ դարի թարգմանիչներ
Կատեգորիա:Ինքնասպան գրողներ
Կատեգորիա:Ֆրանսիացի թարգմանիչներ
Կատեգորիա:Ֆրանսիացի պատմաբաններ
Շեշտագրություն (հնագիտություն)

**Շեշտագրություն**, հնագիտական, մշակութային շերտագոյացումների հաջորդականությունը միմյանց, ինչպես նաև դրանց տակ կամ վրա տարածված ապարների ու նստվածքների նկատմամբ։ Նպատակն է բացահայտել շերտերի ու ենթաշերտերի (նաև՝ կառույցների, դամբարանների, իրերի) հարաբերական թվագրումը։ Հատկապես կարևոր նշանակություն ունի, երբ շերտերի հաջորդականությունը խախտված է փորելու, փլուզումների, էրոզիայի ևնի հետևանքով։ Հնագիտական հուշարձանների շերտագրությունը ճշտվում է ուղղահայաց կտրվածքների ուսումնասիրությամբ։ Հնագիտության այլ, ինչպես նաև բնական գիտությունների մեթոդների (տիպաբանական մեթոդ, հնագիտական թվագրում, երկրաբանական ժամանակագրություն) օժանդակությամբ հարաբերական շերտագրական թվագրումից անցնում են բացարձակ թվագրման։ Մեկ հուշարձանի վերաբերյալ շերտագրական եզրահանգումները հաճախ կարող են կիրառվել ամբողջական բնագավառի հուշարձանների հարաբերական թվագրման համար։ Շերտագրության տվյալների օգնությամբ որոշվել է քարի դարի հարաբերական, ապա՝ բացարձակ ժամանակաշրջանը։ Շերտագրությունը բացառիկ նշանակություն ունի կուլտուրական հզոր շերտերով բնակավայրերի ուսումնասիրության համար, երբ յուրաքանչյուր շերտ արտացոլում է պատմության որոշակի փուլ։ Բնակավայրի կամ դամբարանադաշտի տարածքային աճի հաջորդականությունը հնագիտության մեջ կոչվում է հորիզոնական շերտագրություն:

## Գրականություն
* Авдусин Д․ А., Полевая археология СССР, М․, 1972; 
* Моягайт А․ Л․, Археология Западной Европы․ Каменный век, M. 1973․

Կատեգորիա:Հնագիտություն
Կատեգորիա:Պատմական երկրաբանություն
Կատեգորիա:Հնէաբանություն
Միաեղջուրի մահը

**Միաեղջյուրի մահը** (), սպասվող ամերիկյան գերբնական կատակերգական սարսափ ֆիլմ, որի սցենարիստը և ռեժիսորը Ալեքս Շարֆմանն է։ Դերասանական կազմի անդամներն են Փոլ Ռադը, Ջեննա Օրտեգան, Ռիչարդ Է. Գրանտը, Թեա Լեոնին և Ուիլ Փաուլթերը:

Ֆիլմի պրեմիրերան նախատեսված է 2025 թվականի մարտի 28-ին՝ A24-ի կողմից։

## Սյուժե
Ճգնաժամային կառավարման գագաթնաժողովի գնալու ժամանակ տղամարդը և նրա դեռահաս դուստրը պատահաբար հանդիպում են միաեղջյուրի, նրանց հետ են լինում նաև վերջինիս ղեկավար Դել Լեոպոլդը և նրա ընտանիքը: Լեոպոլդները որսում են միաեղջյուրին և գիտնականները պարզում են, որ արարածն օժտված է գերբնական բուժիչ հատկություններով, որոնք Լեոպոլդները փորձում են օգտագործել։ Այնուամենայնիվ հետազոտությունների կատարման արդյունքում նրանք բացահայտում են իրենց գործողությունների մահացու հետևանքները, երբ միաեղջյուրի զույգը գալիս է և սկսում որսալ և սպանել բոլոր նրանց, ովքեր ներգրավված են եղել միաեղջյուրի մահվան մեջ։

## Դերասանական կազմ
* Փոլ Ռադը Էլիոտի դերում
* Ջեննա Օրտեգան Ռիդլիի դերում
* Ռիչարդ Է. Գրանտ
* Թեա Լեոնի
* Ուիլ Փաուլթեր
* Էնթոնի Քերիգան
* Սունիտա Մանի
* Ջեսիկա Հայնես
* Սթիվ Պարկ

## Արտադրություն
2023 թվականի մայիսին հայտարարվել է, որ Ջեննա Օրտեգան և Փոլ Ռադը պետք է նկարահանվեն Ալեքս Շարֆմանի ֆիլմում։ 2023 թվականի նոյեմբերին հայտարարվել է, որ Ռիչարդ Է. Գրանտը, Թեա Լեոնին, Ուիլ Փաուլթերը, Էնթոնի Կարիգանը, Սունիտա Մանին, Ջեսիկա Հայնեսը և Սթիվ Փարքը միացել են ֆիլմի դերասանական կազմին։

Նկարահանումները սկսվել են Հունգարիայում 2023 թվականի հուլիսին։ Արտադրությունը հրաժարվել է կատարել աշխատանքը 2023 թվականի SAG-AFTRA գործադուլի ժամանակ, քանի որ A24-ը չի մտնում Կինոֆիլմերի և հեռուստատեսության արտադրողների դաշինքի մեջ։

## Երաժշտություն
2023 թվականի նոյեմբերին հայտարարվել է, որ սաունդրեքները կազմվել են Ջոն Քարփենթերի, Քոդի Քարփենթերի և Դենիել Դեյվիսի կողմից։

Պաշտոնական թրեյլերը, որը թողարկվել է 2024 թվականի դեկտեմբերի 18-ին պարունակում է ամերիկյան The Beach Boys ռոք խմբի «Good Vibrations» երգի կատարումը։

## Պրեմիերա
ԱՄՆ-ում ֆիլմի պրեմիերան նախատեսված է 2025 թվականի մարտի 28-ին։

## Ծանոթագրություններ

## Արտաքին հղումներ
* 

Կատեգորիա:2020-ականների ամերիկյան ֆիլմեր
Կատեգորիա:2020-ականների անգլերեն ֆիլմեր
Կատեգորիա:2025 ֆիլմեր
Կատեգորիա:Ամերիկյան սարսափ կատակերգություն ֆիլմեր
Կատեգորիա:Ամերիկյան ֆանտաստիկ սարսափ ֆիլմեր
Կատեգորիա:Ամերիկյան ֆենտեզի կինոկատակերգություններ
Կատեգորիա:Անգլերեն ֆիլմեր
Կատեգորիա:Արտադրությունում գտնվող ֆիլմեր
Կատեգորիա:Ֆիլմեր հայր-դուստր հարաբերությունների մասին
Նիձիրո Մուրակամի

**Նիձիրո Մուրակամի** ( *Մուրակամի Նիձիրո,*,), ճապոնացի դերասան և սեյու։ Առավել հայտնի է 2014 թվականի «Դեռևս ջուր» ռոմանտիկ ֆիլմում իր՝ Կայտո դերի համար, որը 2014 թվականի Կաննսկի կինոփառատոնի մրցանակաբաշխության ժամանակ նոմինացվել է Ոսկյա արմավենու ճյուղ մրցանակին։ «Գայլերից ամենավերջինը» (2021 թվական) ֆիլմում Մուրակամու դերը արժանացավ քննադատների գնահատանքին և այն նրան բերեց Ճապոնիայի 45-րդ կինոակադեմիայի մրցանակաբաշխությունում երկրորդ պլանի լավագույն դերասան անվանակարգ։ Նա նաև միջազգային ճանաչում ստացավ Նեթֆլիքսի «Ալիսան սահմանագծին» հեռուստասերիալում Շունտարո Չիշիայի դերի համար (2020–2022 թվականներ):

## Վաղ կյանք և կարիերա
Մուրակամին ծնվել է 1997 թվականի մարտի 17-ին Ճապոնիայի Տոկիո քաղաքում։ Նա դերասան Ձյունա Մուրակամիի և Ua երգչուհու միակ որդին է։ Նրա ծնողները բաժանվել են, երբ նա 9 տարեկան էր։ Նա մեծացել է մոր, խորթ հոր և երեք կրտսեր խորթ եղբայրների և քույրերի հետ։ Դեռևս հաճախելով նախապատրաստական դպրոց՝ նա տեղափոխվել է իր ընտանիքի հետ Օկինավա։ Մուրակամին մի քանի տարի սովորել է նաև Կանադայի Մոնրաել քաղաքում։

Նա իր դեբյուտը կատարել է 2014 թվականին՝ խաղալով Կայտո գլխավոր դերը մրցանակակիր «Դեռևս ջուր» ֆիլմում, որի համար ստացել է «Լավագույն նորեկ» մրցանակը Տակասակիի 29-րդ կինոփառատոնում։ 2015 թվականին նա իր դեբյուտը կատարել է «Հրեշտակի դանակ» հեռուստասերիալում։ Ավելի ուշ այդ տարի նա նկարահանվեց «Անտեսնված ծաղիկը» անիմե շարքի կինոադապտացիայի մեջ, ինչպես նաև «Մի մոռացիր ինձ» ֆիլմում։

Որպես հնչյունային դերասան՝ նա առավել հայտնի է Հիրո Շիշիգամիի հնչյունավորմամբ «Ինույասիկի» մանգայի անիմե ադապտացիայի մեջ։

## Ֆիլմագրություն
### Ֆիլմեր

### Հեռուստասերիալներ

## Մրցնականեր և անվանակարգեր

## Ծանոթագրություններ

## Արտաքին հղումներ
* Կայք
* 

Կատեգորիա:21-րդ դարի դերասաններ
Կատեգորիա:Դերասաններ այբբենական կարգով
Կատեգորիա:Ճապոնացի դերասաններ
Միգել Բրիտոս

**Միգել Անխել Բրիտոս Կաբրերա** (, ), ուրուգվայցի ֆուտբոլիստ, պաշտպան:

## Կարիերա
Միգել Բրիտոսը կարիերան սկսել է 2005 թվականին Մոնտեվիդեոյի «Ֆենիքս» ակումբում։ Այս թիմի կազմում անցկացրել է երկու մրցաշրջան՝ մասնակցելով 37 հանդիպման և դառնալով 5 գոլի հեղինակ։ 2006 թվականին տեղափոխվել է «Խուվենտուդ Լաս Պիեդրաս», որտեղ խաղացել է նաև երկու մրցաշրջան։ 2007 թվականի հուլիսին «Մոնտեվիդեո Ուոնդերերս» ակումբը գնել է ֆուտբոլիստին, որի կազմում նա անցկացրել է 14 խաղ և խփել 1 գնդակ։

2008 թվականին 4 միլիոն եվրոյով գնվել է իտալական «Բոլոնիայի» կողմից։ Սեպտեմբերի 21-ին «Ֆիորենտինայի» հետ խաղում նորամուտն է նշել թիմի կազմում: Առաջին մրցաշրջանում ուրուգվայցի պաշտպանը թիմում անցկացրել է 16 խաղ և խփել 1 գնդակ: Հաջորդ մրցաշրջանում աստիճանաբար դարձել է Բոլոնիայի հիմնական կազմի խաղացող՝ մրցաշրջանի ընթացքում անցկացնելով 24 հանդիպում: 2010/11 մրցաշրջանում տեղ է գրավել ակումբի հիմնական կազմում։ Ընթացիկ մրցաշրջանում ֆուտբոլիստը մասնակցել է 34 հանդիպման և դարձել 3 գոլի հեղինակ: Հաջող մրցաշրջանից հետո ֆուտբոլիստին ցանկացել են ձեռք բերել «Յուվենտուս» ու «Նապոլի», «Էսպանյոլ» և «Մանչեսթեր Սիթի» ակումբները։

2011 թվականի հուլիսի 12-ին տեղափոխվել է «Նապոլի», նրա համար վճարել է 8 մլն եվրո, գումարած Լուիջի Վիտալեի վարձակալությունը։ Պայմանագիրը կնքվել է 4 տարով, 1,4 միլիոն եվրո աշխատավարձով։ Մինչմրցաշրջանային մրցաշարի՝ Ժոան Գամպերի Գավաթի խաղարկության ժամանակ «[Բարսելոնայի» հետ խաղում ստացել է աջ ոտքի 5-րդ նախագարշապարի ոսկրի կոտրվածք, ինչի պատճառով 4 ամսով դուրս է մնացել ֆուտբոլից։ 2012 թվականի հունվարի 12-ին վնասվածքից հետո առաջին անգամ խաղադաշտ է դուրս եկել Իտալիայի գավաթի [Չեզենա ՖԱ|«Չեզենայի» հետ խաղում։

2015 թվականի հուլիսի 22-ին տեղափոխվել է «Ուոթֆորդ»։ Պայմանագիրը կնքվել է 3 տարի ժամկետով:

## Նվաճումներ
* Իտալիայի գավաթի գավաթակիր՝ 2012, 2014
* Իտալիայի Սուպերգավաթի գավաթակիր՝ 2014

## Ծանոթագրություններ

 
Կատեգորիա:Բոլոնիայի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Նապոլիի ֆուտբոլիստներ
Կատեգորիա:Ուոթֆորդի ֆուտբոլիստներ
Կատեգորիա:Ուրուգվայցի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Ֆուտբոլի պաշտպաններ
Սպիտակաձյունիկը և չար թագուհին

**«Սպիտակաձյունիկը և չար թագուհին»** (), 2025 թվականին թողարկվելիք ամերիկյան ֆանտաստիկ ֆիլմ, արտադրությունը The Daily Wire մեդիաընկերության, գլխավոր դերակատար՝ Բրետ Կուպերի։ Ֆիլմը նախատեսվում է թողարկել Bentkey-ի հավելվածի միջոցով՝ մանկական The Daily Wire ինտերնետային հարթակում:

## Դերերում
* Բրետ Կուպեր — Սպիտակաձյունիկ։

## Արտադրություն
2023 թվականի հոկտեմբերի 16-ին, Disney-ի հիմնադրման հարյուրամյակին զուգահեռ, Daily Wire-ի գործադիր տնօրեն Ջերեմի Բորինգը հայտարարել է մանկական բովանդակությամբ ծրագրի մեկնարկի մասին, որը հայտնի է *Bentkey* անունով: Գովազդում Բորինգը մեղադրում էր Disney-ին «այլախոհ նորույթները» քարոզելու և Ուոլթ Դիսնեյի ժառանգությունից հրաժարվելու մեջ՝ մատնանշելով Snow White-ի առաջիկա ռիմեյքի շուրջ վեճը և պնդում, որ Bentkey-ն կստեղծի «հավերժական պատմությունների հաջորդ սերունդը»։

Bentkey-ի թողարկմանը զուգընթաց՝ Բորինգը հայտարարել է, որ պատրաստում է բնօրինակ հեքիաթի իր սեփական ադապտացիան՝ Snow White and the Evil Queen-ը։ Հայտարարությունն արվել է այն բանից հետո, երբ The Hollywood Reporter-ը նկարագրել է որպես աջակողմյան արձագանք՝ ուղղված Snow White-ի առաջիկա ռիմեյքին։ Սա կլինի Bentkey ապրանքանիշի առաջին լիամետրաժ ֆիլմը, որտեղ կնկարահանվի Daily Wire-ի մեկնաբան Բրետ Կուպերը` որպես Սպիտակաձյունիկ։ Բորինգն ասել է, որ ֆիլմը կլինի «արքայադստեր և արքայազնի, գեղեցկության և փառամոլության, սիրո և մեզ մահից կյանք վերադարձնելու զորության մասին»: Սա կլինի Բենթքիի առաջին լիամետրաժ ֆիլմը։

Բրետ Կուպերն ի սկզբանե պետք է նկարահանվեր գլխավոր դերում։ Այնուամենայնիվ, 2024 թվականի դեկտեմբերի 10-ին Կուպերը հայտարարել է իր հեռանալու մասին The Daily Wire-ից անմիջապես հետո, երբ ավարտել է իր վերջին տեսահոլովակը, որը հրապարակվել է նույն օրը։

## Պրեմիերա
Պրեմիերան կկայանա 2025 թվականին։

## Ծանոթագրություններ

Կատեգորիա:2024 ֆիլմեր
Կատեգորիա:2025 ֆիլմեր
Կատեգորիա:Ամերիկյան ֆենտեզի արկածային ֆիլմեր
Կատեգորիա:Անգլերեն ֆիլմեր
Կատեգորիա:Գրիմ եղբայների ստեղծագործությունների էկրանավորումներ
Կատեգորիա:Միջնադարի թեմատիկ ֆիլմեր
Կատեգորիա:Ֆիլմեր այբբենական կարգով
Կատեգորիա:Ֆիլմեր վհուկների մասին
Համնետ (ֆիլմ)

**«Համնետ»** (), դրամա, ռեժիսոր՝ Քլոյի Չժաո, սյուժեն հիմնվել է Մեգի Օ'Ֆարելի համանուն վեպի վրա։ Գլխավոր դերերը կխաղան Փոլ Մեսքալը և Ջեսսի Բաքլին։

## Սյուժե
Գեղարվեստական ​​պատմություն Ուիլյամ Շեքսպիրի որդու՝ Համնետի կյանքի մասին, ով մահացել է երիտասարդ տարիքում։

## Դերերում
* Փոլ Մեսքալ — Ուիլյամ Շեքսպիր
* Ջեսսի Բաքլի — Ագնես Շեքսպիր
* Ջո Էլվին
* Էմիլի Ուոթսոն
* Յակոբի Ջուպ — Համնետ Շեքսպիր

## Արտադրություն
Ֆիլմի աշխատանքի մեկնարկը հայտարարվել էր 2022 թվականի նոյեմբերին։ Սցենարը հիմնվել է Մեգի Օ'Ֆարելի համանուն վեպի վրա, իսկ ֆիլմի իրավունքները ձեռք է բերել *Neal Street Productions*-ը 2023 թվականի մարտին։ Ապրիլին ֆիլմի ռեժիսոր է նշանակվել Քլոյի Չժաոն, որն Օ'Ֆարելի հետ կգրի սցենարը։

2023 թվականի մայիսի դրությամբ Փոլ Մեսքալը և Ջեսսի Բաքլին բանակցություններ էին վարում ֆիլմում նկարահանվելու համար։ Մեսքալը 2024 թվականի հունվարի հարցազրույցում հաստատել է, որ ինքը և Բաքլին կնկարահանվեն ֆիլմում։

Նկարահանումները նախատեսվում էր սկսել 2024 թվականի հունիսի 3-ին Լոնդոնում։ Արտադրությունը սկսվել է 2024 թվականի հուլիսի 29-ին Ուելսում։ Օպերատորը Լուկաշ Ժալն է։ Օգոստոսին Ջո Ալվինն ու Էմիլի Ուոթսոնը միացել են դերասանական կազմին, իսկ Սթիվեն Սփիլբերգը դարձել է ֆիլմի պրոդյուսերներից մեկը։

## Ծանոթագրություններ

Կատեգորիա:2020-ականների բրիտանական ֆիլմեր
Կատեգորիա:2025 ֆիլմեր
Կատեգորիա:Amblin Entertainment ֆիլմեր
Կատեգորիա:Ամերիկյան դրամա ֆիլմեր
Կատեգորիա:Անգլերեն ֆիլմեր
Կատեգորիա:Բրիտանական դրամա ֆիլմեր
Կատեգորիա:Բրիտանական վեպերի էկրանավորումներ
Կատեգորիա:Ուելսում նկարահանված ֆիլմեր
Կատեգորիա:Ֆիլմեր այբբենական կարգով
Կատեգորիա:Ֆիլմեր, որոնց գործողությունները տեղի են ունենում 16-րդ դարում
Դրամա (ֆիլմ, 2025)

**«Դրամա»** (), առաջիկա ամերիկյան ռոմանտիկ ֆիլմ, որը նկարահանվել է Քրիստոֆեր Բորգլիի կողմից և նրա սցենարով: Գլխավոր դերերը կխաղան Զենդայան, Ռոբերտ Փեթինսոնը, Մամուդու Աթեյը և Ալանա Հայմը։

## Սյուժե
Զույգը պատրաստվում է իրենց հարսանիքին, բայց օրերի ընթացքում ճգնաժամ է բռնկվում, և «անսպասելի բացահայտումները կոտրում են նրանց, նրանք կարծում էին, որ լավ են ճանաչում միմյանց»։

## Դերեում
* Զենդեյա
* Ռոբերտ Փեթինսոն
* Մամուդու Աթեյ
* Ալանա Հայմ

## Արտադրություն
Ֆիլմի սցենարիստը և ռեժիսորը Քրիստոֆեր Բորգլին է, իսկ պրոդյուսերը՝ Արի Ասթերը, Լարս Կնուդսենը և Թայլեր Կամպելոնենը։ Գլխավոր դերերում նկարահանվել են Զենդեյան և Ռոբերտ Փեթինսոնը։ 2024 թվականի հոկտեմբերին դերասանական կազմին միացել են Մամուդու Ատյոն և Ալանա Հայմը։

Հիմնական նկարահանումները սկսվել են 2024 թվականի հոկտեմբերի 21-ին Միացյալ Թագավորությունում, իսկ լրացուցիչ նկարահանումները տեղի կունենան Բոստոնում։

## Ծանոթագրություններ

Կատեգորիա:2020-ականների անգլերեն ֆիլմեր
Կատեգորիա:2025 ֆիլմեր
Կատեգորիա:Ամերիկյան ռոմանտիկ ֆիլմեր
Կատեգորիա:Անգլերեն ֆիլմեր
Կատեգորիա:Մեծ Բրիտանիայում նկարահանված ֆիլմեր
Կատեգորիա:Ֆիլմեր այբբենական կարգով
Ժակ Գիտտե

**Ժակ Գիտտե** (), ֆրանսիացի սուսերամարտիկ, աշխարհի բազմակի

չեմպիոն, Օլիմպիական խաղերի մրցանակակիր:

## Կենսագրություն
Ծնվել է 1930 թվականին Կասաբլանկայում։ 1958 թվականին դարձել է աշխարհի առաջնության ոսկե և բրոնզե մեդալների դափնեկիր։ 1959 թվականին դարձել է աշխարհի առաջնության բրոնզե մեդալակիր։ 1960 թվականին մասնակցել է Հռոմի Օլիմպիական խաղերին, բայց անհաջող։ 1961 թվականի աշխարհի առաջնությունում նվաճել է ոսկե և արծաթե մեդալներ։ 1962 թվականին կրկին դարձել է աշխարհի չեմպիոն։ 1963 թվականի աշխարհի առաջնությունում նվաճել է արծաթե մեդալ։ 1964 թվականին դարձել Է Տոկիոյի Օլիմպիական խաղերի բրոնզե մեդալակիր: 1965 թվականին կրկին դարձել է աշխարհի չեմպիոն։

1977-1981 թվականներին եղել է Ֆրանսիայի սուսերամարտի ֆեդերացիայի նախագահ:

Ամուսնացել է ֆրանսիացի հայտնի սուսերամարտիկ Ֆրանսուազ Գունիի հետ։ Նրանց որդին՝ Սիրիլ գիտեն, դարձավ վոլեյբոլիստ և ընդգրկված էր Ֆրանսիայի հավաքականում։

Մահացել է 2025 թվականի հունվարի 16-ին Մինյալու Բովուարում 95 տարեկան հասակում:

## Ծանոթագրություններ


## Արտաքին հղումներ
* 

Կատեգորիա:20-րդ դարի ֆրանսիացիներ
Կատեգորիա:Անձինք այբբենական կարգով
Կատեգորիա:Օլիմպիական խաղերի բրոնզե մեդալակիրներ
Կատեգորիա:Ֆրանսիայում մահացածներ
Կատեգորիա:Ֆրանսիացի սուսերամարտիկներ
Կատեգորիա:Ֆրանսիացիներ
Էլլա Մաքքեյ

**«Էլլա Մաքքեյ»** (), գալիք ամերիկյան կինոկատակերգություն է, որի սցենարիստը և ռեժիսորը Ջեյմս Լ. Բրուքսն է։ Ֆիլմում նկարահանվելու են Էմմա Մաքին, Ջեյմի Լի Քերթիսը և Վուդի Հարելսոնը։

## Սյուժե
Ֆիլմի գործողությունները տեղի են ունեցել Բոստոնում։ Էլլա Մաքքեյը իդեալիստ քաղաքական գործիչ է, ով պատրաստ է առաջադրվել նահանգապետի պաշտոնում՝ միաժամանակ զբաղվելով ընտանեկան վաղեմի խնդիրներով:

## Դերերում
* Էմմա Մաքի — Էլլա Մաքքեյ
* Ջեյմի Լի Քերթիս
* Վուդի Հարելսոն
* Այո Էդեբիրի
* Ալբերտ Բրուքս
* Կումայլ Նանջիանի
* Սփայկ Ֆերն

## Արտադրություն
2023 թվականի նոյեմբերին հայտարարվել է, որ Ջեյմս Լ. Բրուքսը կնկարահանի Էլլա Մաքի կինոկատակերգությունը։ Միևնույն ժամանակ հայտնի է դարձել, որ ֆիլմում նկարահանվելու են Էմմա Մաքին, Ջեյմի Լի Քերթիսը, Վուդի Հարելսոնը, Այո Էդեբիրին, Ալբերտ Բրուքսը, Կումայլ Նանջիանին և Սփայք Ֆերնը։

Նկարահանումները սկսվել են 2024 թվականի փետրվարի 1-ին Ռոդ Այլենդում։ Ռեժիսորն ու դերասանները մամուլի ասուլիս են հրավիրել՝ ազդարարելով ֆիլմի արտադրության մեկնարկը։ Բացի Ռոդ Այլենդից՝ նկարահանումները տեղի են ունեցել Օհայո նահանգի Քլիվլենդ քաղաքում։

## Ծանոթագրություններ

## Արտաքին աղբյուրներ
* Фильм на сайте Internet Movie Database

Կատեգորիա:2025 ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան ֆիլմեր
Կատեգորիա:Անգլերեն ֆիլմեր
Կատեգորիա:Կինոկատակերգություններ
Կատեգորիա:Ռոդ Այլենդում նկարահանված ֆիլմեր
Կատեգորիա:Քաղաքական ֆիլմեր
Կատեգորիա:Ֆիլմեր այբբենական կարգով
Կերակրափողի խցանում

**Կերափողի խցանում,** կերակրափողի անանցանելիություն օտար մարմիններով կամ կերազանգվածով՝ նրա լուսանցքի լրիվ կամ մասնակի փակման հետևանքով։ Հաճախ հանդիպում է որոճողների մոտ։ Խոշոր եղջերավոր կենդանիների կերափողի խցանում առաջանում է կարտոֆիլի, ճակնդեղի պալարներով, կաղամբի գլխիկներով, իսկ այլ կենդանիների >՝ խոզերի, շների) մոտ մսի, ոսկրերի կտորներով այն խցանվելիս։ Լրիվ խցանման դեպքում հրաժարվում է կերից, հաճախակի կլման շարժումներ անում, նկատվում է թքահոսություն, անհանգստություն, լորձաթաղանթների տեսանելի կապտություն, որոճողների կտրիչի փքվածություն։ Կերակրափողի ոչ լրիվ խցանման դեպքում  կենդանին հրաժարվում է կոպիտ ու չոր կերերից, ուտում է ջրալի շփոթ, տալիս են ջուր։ Կլումը դժվարացած է։ 

## Բուժում
Խցկված առարկայի հեռացումը ձեռքով, զոնդով (փոքր կենդանիերինը՝ վիրահատական ճանապարհով) կամ առաջհրումը կտրիչի մեջ։

## Կանխարգելում
Կերերի ճիշտ նախապատրաստում կերակրման համար։

Կատեգորիա:Կենդանիների հիվանդություններ
Նոր ալիք (ֆիլմ, 2025)

«**Նոր ալիք**» (), ռեժիսոր Ռիչարդ Լինքլեյթերի առաջիկա ֆիլմը։ Ֆիլմի գլխավոր դերակատարը Զոյի Դոյչըն է։ Սյուժեն պատմում է Ժան-Լյուկ Գոդարի «Վերջին շնչում» (1960) ֆիլմի ստեղծման մասին։

## Սյուժե
Սյուժեն կկենտրոնանա Ժան-Լյուկ Գոդարի «Վերջին շնչում» հայտնի ֆիլմի արտադրության հիման վրա։

## Դերերում
* Զոյի Դոյչ — Ջին Սիբերգ
* Օբրի Դալլին — Ժան-Պոլ Բելմոնդո
* Գիյոմ Մարբեկ — Ժան-Լյուկ Գոդար
* Ժան-Ժակ Լե Վեզիեր — Ժան Կոկտո
* Ջուդի Րուտ-Ֆորեստ — Սյուզան Շիֆման
* Ջոնաս Մարմի — Ժակ Ռիվետ
* Պաոլո Լուկա Նոե — Ֆրանսուա Մորիերի դերում՝ Սեբերգի ամուսինը
* Ջեյդ Ֆան-Գիա —  դիմահարդար Սեբերգի համար

## Արտադրություն
2023 թվականի հոկտեմբերին Լինքլեյթերը հայտարարել է Ֆրանսիայում ֆրանսիական «Նոր ալիք» շարժման մասին ֆիլմ նկարահանելու մտադրության մասին։ Ֆիլմը կլինի Լինքլեյթերի առաջին նախագիծը, որը նկարահանվելու է ամբողջությամբ ֆրանսերենով։ Հայտնի է, որ ֆիլմը նկարահանվելու է սև-սպիտակ գույներով՝ 4։ 3 հարաբերակցությամբ։ Նկարահանումները սկսվել են Փարիզում 2024 թվականի մարտի 4-ին և ավարտվել 2024 թվականի ապրիլին։ Ֆիլմը դրամաշնորհ է ստացել Կինեմատոգրաֆիայի և անիմացիայի ազգային կենտրոնի կողմից (CNC)։

## Ծանոթագրություններ

Կատեգորիա:2025 ֆիլմեր
Կատեգորիա:Ռիչարդ Լինկլեյթերի ֆիլմեր
Կատեգորիա:Փարիզում նկարահանված ֆիլմեր
Կատեգորիա:Ֆիլմեր Փարիզի մասին
Կատեգորիա:Ֆիլմեր այբբենական կարգով
Կատեգորիա:Ֆիլմեր, որոնց գործողությունները տեղի են ունենում 1950-ականներին
Կատեգորիա:Ֆրանսերեն ֆիլմեր
Կատեգորիա:Ֆրանսիական դրամա ֆիլմեր
Կատեգորիա:Ֆրանսիական կենսագրական ֆիլմեր
Ժան-Իվ Մասոն

**Ժան-Իվ Մասոն** (; ), ֆրանսիացի գրող, բանաստեղծ, թարգմանիչ, գրաքննադատ, մանկավարժ։

## Կենսագրություն
Ժան-Իվ Մասոնը ծնվել է 1962 թվականի սեպտեմբերի 28-ին Ֆրանսիայի Կրեանժ քաղաքում։ Ավարտել է *École Normale*-ը, որտեղ սովորել է բանասիրություն և փիլիսոփայություն։ Որպես բանաստեղծ, 1986 թվականին իր դեբյուտը կատարել է *La Nouvelle Revue française*-ում։ 1996 թվականին հրատարակել է *L’isolement* վեպը, որը լավ ընդունվեց գրաքննադատների կողմից։ Դասավանդել է Փարիզի, ապա Սորբոնի համալսարանում, որտեղ ղեկավարում է համեմատական գրականագիտության կենտրոնը։ Ղեկավարում է գերմանական գրականության «Der Doppelgänger» (կրկնակի) շարքը Վերդիեի հրատարակչությունում։ 2009-2011 թվականներին ղեկավարել է Գրողների Տուն ասոցիացիան։ Վարում է պոեզիային նվիրված էջ *Le magazine littéraire* ամսագրում։

Կատարում է թարգմանություններ անգլերենից (Քիփլինգ, Եյթս, Քեթլին Ռայն, Թեդ Հյուզ), գերմաներենից (Մյորիկե, Քլայսթ, Շտիֆտեր, Հոֆմանսթալ, Ռիլկե, Շտեֆան Գեորգե, Գեորգ Գեյմ, Էլզա Լասկեր-Շյուլեր, Էդեն ֆոն Հորվաթ, Էրիկա Բուրկարտ), իտալերենից (Պետրարկա, Իտալո Զվևո, Սալվատորե Քվազիմոդո, Մարիո Լուցի)։ 

## Ընտրված ստեղծագործություններ
* *Don Juan ou le refus de la dette*, эссе. Éditions Galilée, 1990 (Սառա Քոֆմանի համահեղինակությամբ)
* *Offrandes*, стихи. Voix d’Encre, 1995
* *L’Isolement,*роман. Éditions Verdier, 1996
* *Onzains de la nuit et du désir*, բանաստեղծություններ. Cheyne éditeur, 1995 (մրցանակ *Roger-Kowalski*, Լիոն)
* *Poèmes du festin céleste*, բանաստեղծություններ. l’Escampette, 2002
* *Le Chemin de ronde, carnets*. Voix d’encre, 2003
* *Hofmannsthal, renoncement et métamorphose*, էսսեներ. Verdier, 2006
* *Ultimes vérités sur la mort du nageur*, նովելներ. Verdier, 2007 (Մրցանակ Վերածննդի նովելիստիկայի համար, Բելգիա)
* *Neuvains du sommeil et de la sagesse*, բանաստեղծություններ. Cheyne Éditeur, 2007 (Մաքս Ժակոբի մրցանակ, Ֆրանսուա Կոպպեի անվան մրցանակ, որը շնորհվում է Ֆրանսիական ակադեմիայի կողմից, Ռիլկե հիմնադրամի մրցանակ Վալեի կանտոնում, Շվեյցարիա)
* *L’Incendie du théâtre de Weimar*, վեպ. Verdier, 2014

## Ծանոթագրություններ

## Արտաքին հղումներ
* Էջը Verdier հրատարակչության կայքում
* Էջը Սորբոնի կայքում

 

Կատեգորիա:Ֆրանսիացի թարգմանիչներ
Կատեգորիա:Ֆրանսիացի գրաքննադատներ
Կատեգորիա:Ֆրանսիացի բանաստեղծներ
Կատեգորիա:Ֆրանսիացի մանկավարժներ
Կատեգորիա:Ֆրանսիացի գրողներ
Կատեգորիա:Ֆրանսիացի վիպասաններ
Vicious

**Vicious,** ամերիկյան սարսափ ֆիլմ, որի սցենարի հեղինակը և ռեժիսորը Բրայան Բերտինոն է: Ֆիլմի գլխավոր դերակատարը Դակոտա Ֆենինգն է:

Ֆիլմի թողարկումը նախատեսվել է ԱՄՆ-ում՝ 2025 թվականի փետրվարի 28-ին։

## Սյուժե
Մի աղջիկ տարօրինակ նվեր է ստանում ուշացած այցելուից և շուտով ստիպված է լինում պայքարել իր կյանքի համար՝ նվերի ներսում գտնվող նապաստակի ահավոր բնի մեջ։

## Դերերում
* Դակոտա Ֆանինգ
* Քեթրին Հանթեր
* Մերի Մաքքորմակ
* Ռեյչել Բլանչարդ
* Դևին Նեկոդա
* Քլիա Սքոթ
* Էմիլի Միտչել

## Արտադրություն
2024 թվականի փետրվարին պարզվել է, որ «Vicious» սարսափ ֆիլմը, որի ռեժիսորն ու սցենարիստը Բրայան Բերտինոն է, արտադրվել էր Paramount Pictures-ում։ Գլխավոր դերը ստացել է Դակոտա Ֆանինգը։ Հիմնական նկարահանումը նախատեսվել էր անցկացնել Օտտավայում՝ 2024 թվականի մարտի 22-ից մայիսի 10-ը։

Ապրիլին դերասանական կազմն ընդլայնվել է՝ ընդգրկելով Քեթրին Հանթերին, Մերի ՄաքՔորմակին, Ռեյչել Բլանչարդին, Դևին Նեկոդանին, Քլիա Սքոթիին և Էմիլի Միտչելին։

Ֆիլմի թողարկումը նախատեսվել է ԱՄՆ-ում՝ 2025 թվականի փետրվարի 28-ին, այն ի սկզբանե նախատեսվել էր թողարկել 2025 թվականի օգոստոսի 8-ին։

## Ծանոթագրություններ

Կատեգորիա:2025 ֆիլմեր
Կատեգորիա:Paramount Pictures ֆիլմեր
Կատեգորիա:Ամերիկյան սարսափ ֆիլմեր
Կատեգորիա:Ամերիկյան ֆիլմեր
Կատեգորիա:Անգլերեն ֆիլմեր
Կատեգորիա:Սարսափ ֆիլմեր
Կատեգորիա:Ֆիլմեր այբբենական կարգով
Չարլզ Կալեբ Կոլտոն

**Չարլզ Կալեբ Կոլտոն** (, ), անգլիացի հոգևորական, գրող և կոլեկցիոներ, որը հայտնի էր իր տարօրինակություններով։

## Կյանք
Բարֆութ Կոլտոնի որդին՝ Չարլզը, կրթություն է ստացել Քեմբրիջի Էթըն քոլեջում և Արքայական քոլեջում՝ 1801 թվականին ավարտելով բակալավրի աստիճանը, իսկ 1804 թվականին՝ մագիստրոսական աստիճանը։ 1801թվականին քոլեջը նրան շնորհել է Դևոնի Տիվերթոնի Պրիորս թաղամասի մշտական հսկողությունը, որտեղ նա ապրել է երկար տարիներ: 1812-ին նշանակվել է Քյուի և Փիթերշեմի վիկարիոս։ Եկեղեցու հետ կապված գործառույթների նրա կատարումը երկու վայրերում էլ անկանոն է եղել․ երբեմն բարեխիղճ և հիանալի, իսկ երբեմն՝ հպանցիկ և երես տվող: Նա թողել է եկեղեցական պաշտոնական ծառայությունը և 1828 թվականին հեռացել է Անգլիայից։ Ժամանակակիցները կարծում էին, որ նա փախել է իր պարտատերերից, որոնք նրա դեմ օրինական «անդորրագիր» են ներկայացրել՝ ճանաչելով նրան որպես գինու վաճառական։

Երկու տարի Կոլտոնը ճանապարհորդել է Միացյալ Նահանգներով մեկ: Հետագայում նա համեստ բնակություն է հաստատել Փարիզում: Այնտեղ նա ներդրումներ է կատարել արվեստի պատկերասրահում և ունեցել է արժեքավոր նկարների անձնական մեծ հավաքածու: Այլ զբաղմունքները եղել են գինի գնելը և կաքավ որսալը: Նա նաև հաճախում էր «Պալե-Ռոյալ»-ի խաղային սրահներ և այնքան հաջողակ էր, որ մեկ-երկու տարվա ընթացքում ձեռք է բերել 25000 անգլիական ֆունտ ստերլինգին համարժեք գումար։ Նա, այնուամենայնիվ, շարունակել է մոլեխաղը և կորցրել իր ֆրանսիական կարողությունը: Մահվան ժամանակ Կոլտոնն ապրել է իր անմիջական ընտանիքից ստացված միջոցներով։ Հիվանդությունը վիրահատություն է պահանջել, սակայն Կոլտոնը վախեցել է վիրահատությունից։ Նա ի վերջո ինքնասպան է եղել, որպեսզի չանցնի այդ ամենի միջով:

## Գրական գործունեություն
Կոլտոնի գրքերը, ներառյալ էպիգրամատիկ աֆորիզմների և վարքի մասին կարճ էսսեների ժողովածուները, թեև այժմ գրեթե մոռացված են, բայց իրենց ժամանակներում ֆենոմենալ ժողովրդականություն են վայելել: 1820 թվականի վերջերին Կոլտոնը հրատարակել է *«Լակոն» կամ «Շատ բաներ քիչ բառերով․ ուղղված նրանց, ովքեր մտածում են» գործը*, փոքր էժան հրատարակությամբ։ Այնուամենայնիվ, այն ուշադրության և գովասանքի է արժանացել, և 1821 թվականին լույս է տեսել հինգ լրացուցիչ տպաքանակ։ «*Լակոն», հատոր* *II-ը* հրատարակվել է 1822 թվականին։ 1822 թվականին Կոլտոնը վերահրատարակել է Նապոլեոնի մասին նախորդ աշխատությունը՝ ընդարձակ հավելումներով՝ *«Մոսկվայի բռնկումը» վերնագրով։* Փարիզում նա տպագրել է *«Ձոն [[Ջորջ Բայրոն|Լորդ Բայրոնի]] մահվան»-ը* մասնավոր տպաքանակի համար և շարունակել է գրել: Իր մահից հետո չհրատարակված է թողել 600 տողից բաղկացած բանաստեղծություն, որը կոչվում էր *«Ժամանակակից հնություն»:*

Քսաներորդ դարում և մինչ օրս Կոլտոնին ամենից հաճախ կարդում են, հավանաբար, մեջբերումների գրքերում, այդ թվում՝ «*Բարթլետի ծանոթ մեջբերումները»* գրքում, որտեղ պահպանվել են նրա աֆորիզմներից շատերը:

## Ծանոթագրություններ

## Արտաքին հղումներ

* Essays by Charles Colton at Quotidiana.org
*  LACON book downloadable from Internet Archive

Կատեգորիա:19-րդ դարի անգլիացի գրողներ
Կատեգորիա:Բրիտանացի գրողներ
Էլյազյան

**Էլյազյան**, հայկական ազգանուն։

## Ազգանվան ստուգաբանություն
Էլյազյան ազգանունը կազմված է՝
# *[[Էլիազյան]]* ազգանվան հնչյունափոխությամբ։
# *Էլիազ* անձնանունի հնչյունափոխությամբ և *-յան* վերջածանցով։

## Ազգանունը կրողներ
* Գոռ Էլյազյան (ծնվ. 1991), ֆուտբոլիստ։
* Հրայր Հմայակի Էլյազյան (ծնվ. 1979), երգիչ-երգահան։
* Շուրա Գրիգորի Էլյազյան (1950-1993), ազատամարտիկ։

## Ծանոթագրություններ

Կատեգորիա:Ազգանուններ այբբենական կարգով
Կատեգորիա:Անձնանվանական հիմքով ազգանուններ
Կատեգորիա:Հայկական ազգանուններ
Կատեգորիա:Յան վերջածանցով ազգանուններ
Կատեգորիա:Արաբերեն հիմքով ազգանուններ
Մեռի՛ր, իմ սեր

«**Մեռի՛ր, իմ սեր**» (), ռեժիսոր Լին Ռեմսիի ֆիլմը, որը հիմնվել է Արիանա Հարվիչի համանուն գրքի վրա։ Ֆիլմում նկարահանվել են Ջենիֆեր Լոուրենսը և Ռոբերտ Փեթինսոնը։

## Սյուժե
Ֆիլմի գործողությունները տեղի են ունենում Ֆրանսիայի գյուղական շրջաններում: Գլխավոր հերոսը մի կին է, որը հետծննդյան դեպրեսիայի մեջ է և զգում է, որ խելագարվում է, բայց աջակցություն է ստանում իրեն սիրող ընտանիքից: Սցենարի գրական հիմքը արգենտինացի գրող Արիանա Հարվիչի գիրքն էր։

## Դերերում
* Ջենիֆեր Լոուրենս
* Ռոբերտ Փեթինսոն

## Ստեղծում և թողարկում
Ֆիլմի աշխատանքները սկսվել են 2022 թվականի աշնանը։ Պրոդյուսերը Մարտին Սկորսեզեն էր, իսկ ռեժիսորը՝ Լին Ռեմզին։ Գլխավոր դերը ստացել է Ջենիֆեր Լոուրենսը։ Ռոբերտ Փեթինսոնը դերասանական կազմին միացել է 2024 թվականի հուլիսին։ Նկարահանումները տեղի են ունեցել 2024 թվականի օգոստոսի 19-ից հոկտեմբերի 16-ը։

## Ծանոթագրություններ

Կատեգորիա:2020-ականների անգլերեն ֆիլմեր
Կատեգորիա:2025 ֆիլմեր
Կատեգորիա:Ամերիկյան սարսափ կատակերգություն ֆիլմեր
Կատեգորիա:Ամերիկյան ֆիլմեր
Կատեգորիա:Անգլերեն ֆիլմեր
Կատեգորիա:Վեպերի էկրանավորումներ
Կատեգորիա:Ֆիլմեր այբբենական կարգով
Մոխիր (ֆիլմ, 2025)

**«Մոխիր»** (), գալիք ամերիկյան գիտաֆանտաստիկ ֆիլմ է, որը նկարահանվել է *Flying Lotus*-ի կողմից, սցենարի հեղինակը Ջոնի Ռեմլերն է։ Ֆիլմում նկարահանվել են Էյսա Գոնսալեսը և Աարոն Փոլը: Նիլ Բլոմկամպը եղել է ֆիլմի գործադիր պրոդյուսերը։

## Սյուժե
Մի աղջիկ արթնանում է հեռավոր մոլորակում և հայտնաբերում, որ իր տիեզերակայանի անձնակազմը դաժանաբար սպանվել է: Մի տղամարդ ուղարկված էր նրան փրկելու, և նա պետք է որոշի, թե արդյոք կարող է վստահել այդ տղամարդուն։

## Դերերում
* Էյսա Գոնսալես
* Աարոն Փոլ
* Իկո Ուվեյս
* Բեոլա Կոալե
* Քեյթ Էլիոթ

## Արտադրություն
Ֆիլմի աշխատանքի մեկնարկը հայտարարվել էր 2022 թվականի օգոստոսին։ Գլխավոր դերերում են Ջոզեֆ Գորդոն-Լևիտթը և Թեսսա Թոմփսոնը։ 2023 թվականի մարտին հայտարարվել է, որ Աարոն Փոլը և Էյսա Գոնսալեսը փոխարինել են համապատասխանաբար Գորդոն-Լևիտին և Թոմփսոնին։ 2023 թվականի մայիսին դերասանական կազմին միացել են` Ուվեյսը, Կոալեն, Էլիոթը և Թռչող Լոտուսը։ Նկարահանումները սկսվել են Նոր Զելանդիայում։ 2024 թվականի փետրվարին *Amazon Prime Video*-ը ձեռք է բերել ֆիլմի միջազգային ցուցադրության իրավունքը եվրոպական կինոշուկայում՝ մոտ 10 միլիոն դոլարով։

## Ծանոթագրություններ

Կատեգորիա:2020-ականների ամերիկյան ֆիլմեր
Կատեգորիա:2020-ականների անգլերեն ֆիլմեր
Կատեգորիա:2024 ֆիլմեր
Կատեգորիա:2025 ֆիլմեր
Կատեգորիա:Ամերիկյան ֆիլմեր
Կատեգորիա:Անգլերեն ֆիլմեր
Կատեգորիա:Գիտաֆանտաստիկ ֆիլմեր
Կատեգորիա:Նոր Զելանդիայում նկարահանված ֆիլմեր
Կատեգորիա:Սարսափ ֆիլմեր
Կատեգորիա:Ֆիլմեր այբբենական կարգով
Թաթարյան

**Թաթարյան**, հայկական ազգանուն։

## Ազգանվան ստուգաբանություն
Թաթարյան ազգանունը կազմված է *Թաթար* արական և իգական անձնանունով, որը թաթար ազգի անունից է, և *-յան* վերջածանցով։

## Ազգանունը կրողներ
* Բարթուղ Թաթարյան (1848-1896), խմբագիր-հրապարակախոս։
* Կիմ Սամսոնի Թաթարյան (1928-2007), ՀԽՍՀ վաստակավոր ուսուցիչ։

## Ծանոթագրություններ

Կատեգորիա:Ազգանուններ այբբենական կարգով
Կատեգորիա:Անձնանվանական հիմքով ազգանուններ
Կատեգորիա:Հայկական ազգանուններ
Կատեգորիա:Յան վերջածանցով ազգանուններ
Կատեգորիա:Հայերեն հիմքով ազգանուններ
Շունպեյ Յամազակի

**Շունպեյ Յամազակի** (ճապ.՝ 山崎 舜平, ), ճապոնացի գյուտարար է համակարգչային գիտության և ֆիզիկայի բնագավառում։ Նա մի քանի հազար արտոնագրերի հեղինակ է, և ընդհանուր առմամբ՝ ավելի քան 26,000 արտոնագրված հնարքներ կամ նորարարական գաղափարներ ունի իր գյուտերի համար։ 2005 թվականին USA Today-ի կողմից նա ճանաչվել է պատմության մեջ «շատ հայտնագործություններ արած գյուտարարը»:  Կիա Սիլվերբրուկ-ը հետագայում անցել է Յամազակիին 2008 թվականի փետրվարի 26-ին: Յամազակին այնուհետև անցավ Սիլվերբրուկին 2017 թվականին:

Ավարտել է Դոշիշայի համալսարանի ինժեներական դպրոցի ասպիրանտուրան:

## Կիսահաղորդիչների էներգիայի լաբորատորիա
Շունպեյ Յամազակին Տոկիոյում գտնվող Semiconductor Energy Laboratory (SEL) հետազոտական ընկերության նախագահն ու մեծ մասի բաժնետերն է։ Նրա ունեցած արտոնագրերի մեծ մասը կապված է համակարգչային ցուցադրման տեխնոլոգիայի հետ և պատկանում է SEL-ին: Յամազակին ունի բազմաթիվ գյուտեր այս ոլորտում։

## Ծանոթագրություններ

Կատեգորիա:1942 ծնունդներ
Կատեգորիա:Կենդանի մարդիկ գյուտարարներ
Կատեգորիա:Ճապոնացի գյուտարարներ
Նիկոլա Պեռո դ՚Աբլանկուր

**Նիկոլա Պեռո դ՚Աբլանկուր** (, ), հունարեն և լատիներեն դասական գործերի ֆրանսիացի թարգմանիչ և Ֆրանսիական ակադեմիայի անդամ:

## Կենսագրություն
Նիկոլա Պեռո դ՚Աբլանկուրը ծնվել է բողոքականի ընտանիքում․ նրա հայրը՝ Փոլ Պերոն (դը լա Սալ) կրոնափոխ է եղել Օքսֆորդում սովորելու տարիներին, իսկ մայրը՝ Անն դե Ֆորժը, բողոքականի դուստր է եղել։ Ինքը՝ Պեռո դ'Աբլանկուրը, կյանքի մի փուլում հրաժարվել է իր կրոնական համոզմունքներից, բայց հետո մտափոխվել է։

Սեդանի Հուգենոտ ակադեմիայում իրավաբանություն դասախոսելուց հետո նա ավելի ուշ մեկնել է Նիդեռլանդների Լեյդեն քաղաք, ապա՝ Անգլիա: Ֆրանսիա վերադառնալուց հետո նա կապեր է հաստատել ժամանակակից մտավորականների հետ և 1637 թվականին ընտրվել է ֆրանսիական ակադեմիայի անդամ։ 1637-1662 թվականներին նա հրատարակել է դասական հունարեն և լատիներեն տեքստերի բազմաթիվ թարգմանություններ, ներառյալ Հուլիոս Կեսարի, Ցիցերոնի, Ֆրոնտինուսի, Հոմերոսի, Պլուտարքոսի, Տակիտոսի, Թուկիդիդեսի և Քսենոփոնի, ինչպես նաև այլ քիչ հայտնի գրողների գործեր և որոշ ժամանակակից իսպանական գործեր, ինչպիսիք են մատենագիր Լուիս դել Մարմոլ Կարվախալի ստեղծագործությունները:

## Թարգմանական ոճ
Իր թարգմանությունների նախաբաններում Պեռո դ'Աբլանկուրը ներկայացրել է թարգմանության իր սկզբունքները։ Նա հետևել է Ֆրանսիական ակադեմիայի հիմնադիր հայրերից մեկի՝ Վալենտին Կոնրարտի՝ ոճային նկատառումներով բնօրինակ տեքստի արտահայտությունները փոփոխելու կամ արդիականացնելու որոշ չափով վիճելի պրակտիկային: Մինչ որոշ հեղինակներ գովաբանել են Պեռո դ'Աբլանկուրի թարգմանությունների վայելչությունն ու նրբությունը, նրա ժամանակակից քննադատներից մեկի թերագնահատող դիտողությունն առաջացրել է "la belle infidèle" («անհավատարիմ գեղեցկուհին») արտահայտությունը։ Ասում են, որ ֆրանսիացի գիտնական Ժիլ Մենաժը թարգմանությունը համեմատել է մի կնոջ հետ, որին ժամանակին սիրել է և որը «գեղեցիկ էր, բայց անհավատարիմ»: Այս արտահայտությունը հետագայում վերցրել և տարածել են այլ հեղինակներ, ինչպիսիք են Կոնստանտեյն Հյույգենսը և Վոլտերը։ Պեռո դ'Աբլանկուրի որոշ թարգմանություններ դեռ խմբագրվում են, և թարգմանության ժամանակ բնօրինակ տեքստին բացարձակ հավատարիմ մնալու անհրաժեշտության վերաբերյալ վիճաբանությունը մինչ օրս շարունակվում է։

## Ծանոթագրություններ

* *Des Châlonnais célèbres, illustres et mémorables* by Jean-Paul Barbier, 2000.
* *Lettres et préfaces critiques de Nicolas Perrot d'Ablancourt*, by Roger Zuber, Paris, 1972

## Արտաքին հղումներ
* Académie française

Կատեգորիա:17-րդ դարի գրականություն
Կատեգորիա:Ֆրանսիացի թարգմանիչներ
Սարիբեկ Օհանյան

**Սարիբեկ Շամիրի Օհանյան** (), հայ ռազմական գործիչ, Արցախյան ազատամարտի մասնակից, Սարոյի կամավորական ջոկատի առաջին հրամանատար։

## Կենսագրություն
Ծնվել է 1951 թվականի ապրիլի 12-ին (հունվարի 28-ին), Իջևանում։ Ավարտել է Իջևանի № 2 միջնակարգ դպրոցը։ Մասնագիտությամբ եղել շինարար։ Ծառայել է խորհրդային բանակում։ Աշխատել է հասրակական սննդի վարչությունում։

## Արցախյան ազատամարտ

Արցախյան ազատամարտի տարիներին կազմավորել է Իջևանի կամավորական ջոկատը (Սարոյի ջոկատ), որի առաջին հրամանատարն է եղել։ Ինքնապաշտպանական ջոկատի կազմում, որպես հրամանատար, մասնակցել է Կիրանց, Սևքար, Այգեհովիտ և այլ սահմանամերձ գյուղերի պաշտպանական մարտերին։

Զոհվել է 1992 թ. հունիսի 9-ին։

## Պարգևներ
* 1996 թվականի Հայաստանի նախագահ Լևոն Տեր-Պետրոսյանի որոշմամբ և «Երկրապահ կամավորական միության» հրամանով՝ ցուցաբերած խիզախության ու անձնազոհ ծառայության համար հետմահու պարգևատրվել է «Մարտական խաչ» 2-րդ աստիճանի շքանշանով։
* 1998 թվականի ՀՀ պաշտպանության նախարար Վազգեն Սարգսյանի հրամանագրով՝ ցուցաբերած խիզախության համար հետմագու պարգևատրվել է պատվոգրով։

## Հիշատակ
Բլուրը, որտեղ զոհվել է Սարիբեկը, այժմ կոչվում է նրա անունով՝ Սարոյի բլուր։

Իջևանի շրջանային ու քաղաքային իշխանությունների հատուկ որոշմամբ, Իջևան քաղաքի Նոյեմբերի 29-ի փողոցը՝ 1995 թվականին անվանակոչվեց Սարիբեկ Օհանյանի անունով։

## Ծանոթագրություններ

## Տես նաև
* Սարիբեկ Օհանյան փողոց (Իջևան)
* Սարոյի կամավորական ջոկատ

Կատեգորիա:«Մարտական խաչ» 2-րդ աստիճանի շքանշանի ասպետներ
Կատեգորիա:Արցախյան պատերազմի մասնակիցներ հայկական կողմից
Մանկական զբոսայգու ժամանակակից քանդակի բացօթյա ցուցադրություն (Իջևան)

**Մանկական զբոսայգու ժամանակակից քանդակի բացօթյա ցուցադրություն**, պատմամշակութային արձանախումբ Հայաստանի Տավուշի մարզի Իջևան քաղաքում։ Քանդակները գտնվում են Մանկական զբոսայգում։ Կերտվել և տեղադրվել են 1985-1991 թվականներին, միջազգային սիմպոզիումների ընթացքում, կազմակերպիչ` Սարո Սարուխանյան։ Հուշարձանախումբն ընդգրկված է Իջևանի պատմության և մշակույթի անշարժ հուշարձանների ցանկում։

## Ընդհանուր տեղեկություններ
Արձանախումբը, որը բաղկացած է մեկ խաչքարից և 4 քանդակներից, գտնվում է Իջևանի Մանկական զբոսայգում։ Քանդակները ստեղծվել են 1987-1988 թվականներին, Իջևանի միջազգային սիմպոզիումների ժամանակ, որը կազմակերպել էր Սարո Սարուխանյանը, իսկ խաչքարը ստեղծվել է ավելի ուշ՝ 1995 թվականին ու միջազգային զիմպոզիումի գործերից չէ։

## Արձանախմբի քանդակները

## Ծանոթագրություններ

Կատեգորիա:Իջևանի հուշարձաններ
Հաճախորդների սպասարկման ներկայացուցիչներ

[մինի|Firestone հաճախորդների սպասարկման ներկայացուցիչ Բերքլի Հայթսում, [Նյու Ջերսի]]
**Հաճախորդների սպասարկման ներկայացուցիչներ**ը, **հաճախորդների սպասարկման խորհրդատուներ**ը, **հաճախորդների սպասարկման գործակալներ**ը աշխատակիցներ են, ովքեր շփվում են հաճախորդների հետ՝ կարգավորելու և լուծելու բողոքները, մշակելու պատվերները և տրամադրելու տեղեկատվություն կազմակերպության արտադրանքի և ծառայությունների մասին: Նրանք կարող են աշխատել գրասենյակում, որտեղ կա հեռախոսային կենտրոն: Հաճախորդների սպասարկման ներկայացուցիչները պատասխանատվություն են կրում հաճախորդների կամ հանրության հարցերին պատասխանելու համար։ Նրանք հիմնականում ծառայություններ են մատուցում հեռախոսով, սակայն ոմանք նաև շփվում են հաճախորդների հետ դեմ առ դեմ, էլեկտրոնային փոստով, տեքստով, ուղիղ զրույցի կամ սոցիալական լրատվամիջոցների միջոցով։ Որակավորումները ներառում են լավ հաղորդակցություն, խնդիրներ լուծելու և համակարգչային հմտություններ:

## Պահանջվող հմտություններ
Հաճախորդների սպասարկման ներկայացուցչի պաշտոնները հաճախ պահանջում են առնվազն ավագ դպրոցի դիպլոմ: Ներկայացուցիչները հաճախ որոշակի փորձ ունեն փափուկ ծրագրերի հետ: Առաջին տպավորությունները շատ կարևոր են այս աշխատանքում: Հաճախորդի հետ հաղորդակցվելու ձևը ոչ միայն կազդի զրույցի զարգացման վրա, այլև կունենա նշանակալի ազդեցություն այն կազմակերպության մասին, որը ներկայացնում են  ներկայացուցիչները։ Գոյություն ունեն հաճախորդների սպասարկման հինգ հիմնական հմտություններ.

* Հաճախորդների հետ հարաբերություններ հաստատելու ունակություն:
* Խնդրի լուծում
* Ուժեղ լսելու հմտություններ
* Առևտրային ուժեղ տեղեկացվածություն
* Թիմային աշխատանք

## Աշխատավարձ
Թեև եկամուտները կարող են տարբեր լինել, 2017-ին ժամային միջինը 15,81 դոլար էր ԱՄՆ-ում: Այս աշխատանքով զբաղվող մարդիկ հաճախ ունենում են 20 տարուց պակաս փորձ։ Սակայն, այս աշխատանքի համար բարձր վարձատրություն ստանալու համար կարևոր հմտություններ են՝ հաճախորդների սպասարկման չափանիշներին համապատասխանելը, Microsoft Office ծրագրերի իմացությունը, հաճախորդների հետ հարաբերությունների կառավարման հմտությունները և ուժեղ բանավոր և գրավոր հաղորդակցման կարողությունները։

## Ծանոթագրություններ


Կատեգորիա:Բիզնեսի զբաղմունքներ
Ֆրանսիսկո Բրինես

**Ֆրանսիսկո Բրինես** (, ), իսպանացի բանաստեղծ։ Եղել է «50-ականների սերունդ» ստեղծագործական խմբի անդամ։  Իսպանական գրականության ազգային մրցանակի, իբերո-ամերիկյան պոեզիայի ոլորտում թագուհի Սոֆիայի մրցանակի, Միգել դե Սերվանտեսի մրցանակի դափնեկիր։  1996 թվականին նրա «Վերջին ափը» բանաստեղծությունների ժողովածուն *ABC Culture* հավելվածի կողմից ընտրվել է «Տարվա գիրք»։  1998 թվականին Ֆրանսիսկո Բրինեսը դարձել է Ֆաստենրատ մրցանակի դափնեկիր։

## Կենսագրություն
250px|thumb|Փողոց Օլիվում
Ծնվել է Վալենսիա քաղաքում։ Իրավագիտություն է սովորել Բիլբաոյի, Վալենսիայի և Սալամանկայի համալսարաններում, փիլիսոփայություն և գրականություն՝ Մադրիդի համալսարանում։ Դասավանդել է Օքսֆորդում։

## Ստեղծագործություն
Պատկանում է 1950-ականների սերնդին (Խոսե Անխել Վալենտե, Խուան Գոյտիսոլո, Խայմե Գիլ դե Բիեդմա, Անտոնիո Գամոնեդա, Անա Մարիա Մատուտե և այլն), բայց գործնականում երբեք ուղղակիորեն չի անդրադարձել սոցիալական թեմային։ Բրինեսի էլեգիական պոեզիայի ուղենիշը Լուիս Սերնուդան է, որին նա նվիրել է իր ելույթը Իսպանիայի թագավորական ակադեմիայում ընտրվելու ժամանակ։ Նրա առաջին գրքերում առանձնանում է նաև Անտոնիո Մաչադոյի և Խուան Ռամոն Խիմենեսի ազդեցությունը։  Բրինեսը ներկայում իսպանալեզու քնարերգության ամենահեղինակավոր և ազդեցիկ դեմքերից մեկն է։

## Ընտրյալ հրապարակումներ
* 1960՝ *Las brasas* (*Ադոնաիս* մրցանակ)
* 1965՝ *El santo inocente*
* 1966՝ *Palabras a la oscuridad* (Քննադատության մրցանակ)
* 1971՝ *Aún no*
* 1977՝ *Insistencias en Luzbel*
* 1986՝ *El otoño de las rosas* (Գրականության ազգային մրցանակ)
* 1995՝ *La última costa* (*Ֆաստենրատ* մրցանակ)
* 1995՝ *Escritos sobre poesía española*
* 1997՝ *Poesía completa (1960—1997)*

## Ճանաչում
Մի շարք ազգային մրցանակների դափնեկիր է։ Իսպանիայի թագավորական ակադեմիայի անդամ (2001)։  Իբերոամերիկյան պոեզիայի բնագավառում թագուհի Սոֆիայի մրցանակ (2010)։

## Ծանոթագրություններ

## Գրականություն
* Nantell J. The poetry of Francisco Brines: the deconstructive effects of language. Lewisburg: Bucknell UP; London: Associated UP, 1994
* Martín F.J. El sueño roto de la vida: ensayo sobre la poesía de Francisco Brines. Altea: Aitana, 1997
* Jiménez J.O. La poesía de Francisco Brines. Sevilla: Editorial Renacimiento, 2001
* Gómez Toré J.L. La mirada elegíaca. El espacio y la memoria en la poesía de Francisco Brines. Valencia: Pre-Textos, 2002
* Andújar Almansa J. La palabra y la rosa. Sobre la poesía de Francisco Brines. Madrid: Alianza, 2003.
* García Berrio A. Empatía. La poesía sentimental de Francisco Brines. Valencia: Generalitat Valenciana, 2003.
* Pujante D. Belleza mojada. La escritura poética de Francisco Brines. Sevilla: Editorial Renacimiento, 2004

## Արտաքին հղումներ
* Համառոտ կենսագրություն, ընտրված բանաստեղծություններ
* Բանաստեղծը կարդում և մեկնաբանում է իր բանաստեղծությունները, 2005

 
Կատեգորիա:Իսպանալեզու գրողներ
Կատեգորիա:Իսպանացի բանաստեղծներ
Կատեգորիա:Իսպանիայում մահացածներ